 2 Ihe E Mere 20  O wee ruo mgbe e mesịrị na ụmụ Moab na ụmụ Amọn, na ụfọdụ nime ụmụ Amọnim ha na ha so, bịara ibuso Jehọshafat agha.Ndị mmadụ wee bịa kọọrọ Jehọshafat, sị: Nnukwu ìgwè mmadụ esiwo nógbè oké osimiri, nIdọm, bịa ibuso gị agha; ha nọ na Hazazọn-tema, ya bụ, En-gidaị.Egwu wee tụọ Jehọshafat, o wee kpebie ịchọ Jehova. O wee kwuo ka Juda dum buo ọnụ.E mesịa, a kpọkọtara ndị Juda ka ha jụọ Jehova ase. Ha si ọbụna nobodo niile dị na Juda bịa ịjụ Jehova ase.Jehọshafat wee bilie netiti ndị Juda na Jeruselem zukọtaranụ nụlọ Jehova, nihu ogige ọhụrụ ahụ,o wee sị:Chineke anyị, ọ bụghị gị chụpụrụ ndị bi nala a nihu ndị gị Izrel wee nye ya mkpụrụ Ebreham, bụ onye ị hụrụ nanya, ka ọ bụrụ nke ya ruo mgbe a na-akaghị aka?Ha wee biri na ya, ha wee wuoro gị ebe nsọ nime ya maka aha gị, wee sị,Ọ bụrụ na ọdachi, mma agha, amamikpe, ma ọ bụ ọrịa na-efe efe ma ọ bụ ụnwụ adakwasị anyị, anyị ga-eguzo nihu ụlọ a nakwa nihu gị nihi na aha gị dị nụlọ a, ka anyị wee kpọkuo gị maka enyemaka mgbe anyị nọ nahụhụ, biko, nụrụ ma zọpụta anyị.Ugbu a, lee, ụmụ Amọn na Moab na ndị si nógbè Sia bụ ugwu ugwu, bụ ndị ị na-ekweghị ka Izrel wakpo mgbe ha si nala Ijipt na-apụta, kama ha hapụrụ ha wee ghara ikpochapụ ha,ee, lee, ihe ha ji na-akwụ anyị ụgwọ bụ ịbịa ịchụpụ anyị nihe onwunwe gị nke i mere ka anyị nweta.Chineke anyị, ị gaghị eme ihe e kpere nikpe nahụ ha? Nihi na anyị enweghị ike iguzo nihu nnukwu ìgwè mmadụ a na-abịa ibuso anyị agha; anyị amaghịkwa ihe anyị ga-eme, kama ọ bụ gị ka anyị lekwasịrị anya.Ka nke a na-eme, ndị Juda niile guzo ọtọ nihu Jehova, ọbụna ụmụntakịrị ha, ndị nwunye ha na ụmụ ha ndị ikom.Mmụọ Jehova wee dakwasị Jahazayel, nwa Zekaraya nwa Benaya nwa Jeayel nwa Matanaya onye Livaị nke si nagbụrụ Esaf, netiti ndị ahụ zukọtara.O wee sị: Geenụ ntị, Juda dum na unu ndị bi na Jeruselem, tinyere Eze Jehọshafat! Nke a bụ ihe Jehova gwara unu, Unu atụla egwu, unu amakwala jijiji nihi nnukwu ìgwè mmadụ a; nihi na agha a abụghị nke unu, kama ọ bụ nke Chineke.Gbadakwurunụ ha echi. Lee, ha ga-esi nụzọ e si abanye Ziz gbagote; unu ga-ahụ ha nebe ndagwurugwu nke dị nihu ala ịkpa Jeruel jedebere.Unu agaghị alụ ọgụ na nke ugbu a. Nọrọnụ ebe unu kwesịrị ịnọ, guzoronụ otu ebe hụ otú Jehova ga-esi zọpụta unu. Juda na Jeruselem, unu atụla egwu, unu atụkwala ụjọ. Echi gakwurunụ ha, Jehova ga-anọnyekwara unu.Ozugbo ahụ, Jehọshafat hulatara, kpudo ihu nala. Juda dum na ndị niile bi na Jeruselem wee gbuo ikpere nala nihu Jehova, kpọọrọ Jehova isiala.Ndị Livaị ndị si nagbụrụ Kohat na ndị si nagbụrụ Kora wee bilie jiri oké olu too Jehova bụ Chineke Izrel.Ha wee bilie nisi ụtụtụ gaa nala ịkpa Tekoa. Ka ha na-apụ, Jehọshafat biliri ọtọ, sị: Juda na ndị bi na Jeruselem, geenụ m ntị! Nweenụ okwukwe nebe Jehova bụ Chineke unu nọ ka unu wee dịtee ndụ aka. Nweenụ okwukwe nebe ndị amụma ya nọ, ka ihe wee gaziere unu.Ya na ndị ya gbakwara izu, o wee mee ka e nwee ndị ga na-abụku Jehova abụ na ndị yi uwe mara mma nke dị nsọ wee na-enye otuto mgbe ha na-aga nihu ndị agha ahụ, na-asị: Nyenụ Jehova otuto, nihi na obiọma ya na-adịru mgbe ebighị ebi.Mgbe ha malitere iti mkpu ọṅụ na inye otuto, Jehova mere ka ndị ikom gaa chechie ụmụ Amọn, Moab na ndị si nógbè Sia bụ ugwu ugwu, bụ ndị na-abata na Juda. Ha wee malite igburịta onwe ha.Ụmụ Amọn na Moab wee buso ndị bi nógbè Sia bụ ugwu ugwu agha wee bibie ha ma laa ha niyi; ozugbo ha lasịrị ndị bi na Sia niyi, ha gburịtara onwe ha.Ma Juda bịarutere nụlọ nche dị nala ịkpa ahụ. Mgbe ha chere ihu nebe ìgwè mmadụ ahụ nọ, lee, ozu ha tọgbọcha nala, ọ dịghị onye lanahụrụ.Jehọshafat na ndị ya wee bịa ịkwakọrọ ngwongwo ha. Ha wee hụ ọtụtụ ngwongwo na ákwà na arịa ndị dị oké ọnụ ahịa; ha wee yipụtasịa ha ihe ha yi nahụ ruo mgbe ha na-enweghị ike iburukwu ihe ọzọ. Ha nọ na-akwakọrọ ngwongwo ahụ ruo ụbọchị atọ, nihi na ọ dị ọtụtụ.Nụbọchị nke anọ, ha gbakọrọ na ndagwurugwu Beraka, nihi na nebe ahụ ka ha gọziri Jehova. Ọ bụ ya mere ha ji na-akpọ ebe ahụ Ndagwurugwu Berakaruo taa.Ndị ikom niile nke Juda na Jeruselem, tinyere Jehọshafat bụ onyeisi ha, wee jiri ọṅụ lọta Jeruselem, nihi na Jehova mere ka ha ṅụrịa ọṅụ nihi ihe mere ndị iro ha.Ha wee jiri ụbọ akwara na une na opi bata na Jeruselem, rute nụlọ Jehova.Alaeze niile nke ala dị iche iche wee tụwa Chineke ụjọ mgbe ha nụrụ na Jehova ebusowo ndị iro Izrel agha.Nihi ya, ebe Jehọshafat na-achị enweghị nsogbu ọ bụla, Chineke ya wee na-enye ya ezumike gbaa gburugburu.Jehọshafat wee na-achị Juda. Ọ dị afọ iri atọ na ise mgbe ọ malitere ịchị, ọ chịrị afọ iri abụọ na ise na Jeruselem. Aha nne ya bụ Azuba, nwa Shilhaị.O wee na-eje ije nụzọ nna ya Esa, ọ hapụghịkwa ya, site nime ihe ziri ezi nanya Jehova.Ọ bụ naanị na e bibighị ebe ndị dị elu; ndị mmadụ edozibeghị obi ha maka Chineke ndị nna nna ha.Ma ihe ndị ọzọ metụtara Jehọshafat, ndị mbụ na ndị ikpeazụ, lee, e dere ha nokwu Jihu nwa Hanenaị, bụ ndị e debara nAkwụkwọ Ndị Eze Izrel.Mgbe nke a gasịrị, Jehọshafat eze Juda na Ehazaya eze Izrel, onye mere ajọ omume, jikọrọ aka.Ehazaya wee mee ka ọ bụrụ onye òtù ya nịrụ ụgbọ mmiri ndị ga na-aga Tashish, ha rụkwara ụgbọ mmiri nIziọn-giba.Otú ọ dị, Elịiza nwa Dodavahu bụ onye Marisha buru amụma megide Jehọshafat, sị: Ebe ọ bụ na gị na Ehazaya ejikọwo aka, Jehova ga-ala ihe ị rụrụ niyi. Ụgbọ mmiri ndị ahụ wee kpuo, ha enweghịkwa ike ịga Tashish. 